b'\n_START_ARTICLE_\nLaura Marling\n_START_SECTION_\nPagkabata\n_START_PARAGRAPH_\nSi Laura ay ipinanganak sa Hampshire, England at natutong tumugtog ng gitara sa murang edad. Siya ay unang nakarinig ng folk music mula sa kanyang tatay na si Sir Charles William Somerset Marling, Ika-limang Baronet, na nagmamay-ari ng recording studio. Siya ay nag-aral sa Leighton Park School, isang pribadong Quaker na paaralan sa Reading, Berkshire. Noong siya ay bata pa, nakaranas siya ng malalang social unease at takot sa kamatayan._NEWLINE_Si Laura ay miyembro ng unang hanay ng indie na bandang folk na Noah and the Whale. Nasasabing nagkaroon sila ng mang-aawit/gitarista nitong si Charlie Fink ng romantikong relasyon. Maririnig ang kanyang pag-awit sa kanilang unang album na pinamagatang Peaceful, the World Lays Me Down; ngunit iniwan niya ang grupo at siya ay nakipaghiwalay kay Charlie Fink bago mailabas ang kanyang sariling album noong 2008. Siya rin ay umawit sa kantang \xe2\x80\x9cSuspicious Eyes\xe2\x80\x9d ng bandang The Rakes sa kanilang album noong 2007 na pinamagatang Ten New Messages na kung saan nakapangalan siyang \'Laura Marlin\'. Pagkatapos nito ay umawit rin siya sa kantang "Young Love" ng Mystery Jets na inilabas noong 10 Marso 2008.\n_START_SECTION_\nAlas I Cannot Swim\n_START_PARAGRAPH_\nSiya ay personal na inimbitahan ni Jamie T na sumama sa kanyang tour matapos na siya ay mapanood sa pangalawa pa lamang nitong pagkakataon umawit na mag-isa. Siya rin ay sumama at umawit sa tour ng maraming musikero at mga banda mula sa UK at iba pang mga bansa, katulad na lamang ni Adam Green na mula sa anti-folk na bandang The Moldy Peaches. Tumugtog rin siya sa O\xe2\x82\x82 Wireless Festival at sa unang Underage Festival noong Agosto 2007 sa Victoria Park, East London, bago nailabas ang kanyang unang EP na "London Town" sa WayOutWest Records._NEWLINE_Ang kanyang unang album na pinamagatang Alas, I Cannot Swim ay inilabas noong ika-4 ng Pebrero 2008, at ito\xe2\x80\x99y hinirang para sa Mercury Prize ng taon ring iyon. Ang album na ito at ang mga sumunod na singles ay inilabas sa Virgin Records. Ang ikatlo at huling single mula sa album na ito, ang kantang "Night Terror," ay inilabas noong ika-27 ng Oktubre 2008, na kasabay naman ng "Night Terror tour" na tumagal ng anim na araw._NEWLINE_Si Laura ay bumisita na sa mga palabas sa telebisyon tulad ng The Late Late Show with Craig Ferguson (inawit niya ang \xe2\x80\x9cGhosts\xe2\x80\x9d) at Later With Jools Holland (inawit naman niya ang "New Romantic"). Noong 2008, bumisita siya sa programa ni Russell Brand sa Radio 2 kasama ang kanyang kapatid na babae. Sa isang pagkakataon ay pinili niyang umawit sa kalsada matapos siyang hindi papasukin sa sarili niyang show sa isang club sa kadahilanang siya ay wala pa sa tamang edad.\n_START_SECTION_\nI Speak Because I Can\n_START_PARAGRAPH_\nAng sumunod sa Alas I Cannot Swim, na pinamagatang I Speak Because I Can ay inilabas noong ika-22 ng Marso 2010. Sa album na ito, na ang producer ay si Ethan Johns, ay mas hinog ang tunog at titik at ang mga kanta ay patungkol sa reponsibilidad, lalo na ng mga babae. Sinundan ito ng mga singles na "Goodbye England (Covered in Snow)", na inilabas sa iTunes noong Disyembre 2009 "Devil\'s Spoke" noong ika-15 naman ng Marso 2010. Noong ika-28 ng Marso 2010, pumasok ang I Speak Because I Can sa UK Albums Chart sa bilang apat. Ito rin ay hinirang para sa Mercury Music Prize noong 2010.'